

**VILNIAUS UNIVERSITETO**

**FILOLOGIJOS FAKULTETAS**

DOKTORANTŪROS KOMITETO VIRTUALAUS POSĖDŽIO PROTOKOLAS

2020-06-05 Nr. (4.11E) 180000-KT-65

Dalyvavo 10 iš 13 Komiteto narių.

**1.SVARSTYTA**. Posėdžio darbotvarkės tvirtinimas.

Komiteto pirmininkė prof. dr. Meilutė Ramonienė pasiūlė pakoreguoti posėdžio darbotvarkę pirmiau tvirtinant išorinius recenzentus, o vėliau svarstant kitus klausimus.

**NUTARTA**. Pritarti pakoreguotos posėdžio darbotvarkės tvirtinimui.

**2. SVARSTYTA.** BKKI Rusų filologijos katedros disertantės Ingridos Kisieliūtės prašymas skirti išorinius recenzentus disertacijai „Naujosios ekonominės kritikos taikymo strategijos. F. Dostojevskio atvejis“ (mokslinė vadovė doc. dr. Dagnė Beržaitė).

Siūlomos išorinės recenzentės:

dr. Valentina Brio (Jeruzalės hebrajų universitetas, humanitariniai mokslai, filologija – H 004);

prof. dr. Galina Michailova (Vilniaus universitetas, humanitariniai mokslai, filologija

– H 004).

**NUTARTA**. BKKI Rusų filologijos katedros disertantės Ingridos Kisieliūtės disertacijos „Naujosios ekonominės kritikos taikymo strategijos. F. Dostojevskio atvejis“ išorinėmis recenzentėmis patvirtinti:

dr. Valentiną Brio (Jeruzalės hebrajų universitetas, humanitariniai mokslai, filologija – H 004);

prof. dr. Galiną Michailovą (Vilniaus universitetas, humanitariniai mokslai, filologija – H 004).

**3. SVARSTYTA**. TKI Įvairiakalbių tyrimų centro disertantės Ievos Stasiūnaitės parengtos disertacijos „Kai kurių prielinksnių polisemija anglų ir lietuvių kalbose: nuo konkrečios prie abstrakčios reikšmės“  (vadovė prof. dr. Inesa Šeškauskienė) antros išorinės recenzentės tvirtinimas (pakartotinai).

Atsisakius vienam iš siūlomų dviejų išorinių recenzentų dr. Rolandui Mikulskui (LKI), siūloma dr. Eglės Žilinskaitės-Šinkūnienės kandidatūra.

**NUTARTA**. TKI Įvairiakalbių tyrimų centro disertantės Ievos Stasiūnaitės parengtos disertacijos „Kai kurių prielinksnių polisemija anglų ir lietuvių kalbose: nuo konkrečios prie abstrakčios reikšmės“  (vadovė prof. dr. Inesa Šeškauskienė) antrąja išorine recenzente patvirtinti dr. Eglę Žilinskaitę-Šinkūnienę (VU). Pritarta vienbalsiu sutarimu.

**4.SVARSTYTA**. Dėl priėmimo į Filologijos fakulteto doktorantūros studijas komisijos sudarymo.

Buvo pasiūlyti šie kandidatai iš VU Filologijos fakulteto, iš kurių slaptu balsavimu MS Teams platformoje buvo renkami 5 kalbininkai ir 4 literatai. VU Kauno fakulteto (2 kalbininkai ir 1 literatas) ir LLTI kandidatai (2 literatai) pateko į komisiją laikantis numatytų kvotų ir be balsavimo.

Siūlomi kandidatai kalbininkai:

prof. Axel Holvoet

doc. Rita Juknevičienė

prof. Danguolė Melnikienė

prof. Jurgis Pakerys

prof. Loreta Vaicekauskienė

doc. Vilma Zubaitienė

Siūlomi kandidatai literatai:

doc. Dagnė Beržaitė

doc. Nijolė Juchnevičienė

doc. Nijolė Keršytė

prof. Irina Melnikova

doc. Birutė Meržvinskytė

prof. Dainora Pociūtė

doc. Audinga Tikuišienė

doc. Ieva Steponavičiūtė-Aleksiejūnienė

doc. Rūta Šlapkauskaitė

**NUTARTA**. Sudaryti šios sudėties priėmimo į Filologijos fakulteto doktorantūros studijas komisiją:

Pirmininkas:

prof. Axel Holvoet

Nariai:

prof. Daiva Aliūkaitė

prof. Aušra Jurgutienė

prof. Jadvyga Krūminienė

prof. Jurgis Pakerys

prof. Dainora Pociūtė

prof. Danguolė Satkauskaitė

prof. Loreta Vaicekauskienė

doc. Nijolė Juchnevičienė

doc. Rita Juknevičienė

doc. Rūta Šlapkauskaitė

doc. Audinga Tikuišienė

doc. Vilma Zubaitienė

dr. Asta Vaškelienė

**5**. **SVARSTYTA**. Dėl priėmimo į doktorantūros studijas Filologijos fakultete datos, vietos ir laiko.

Svarstant klausimą dar buvo kalbėta apie Priėmimo komisijos pirmininko pavaduotoją (planuojama rinkti iš literatų kiek vėliau), aptartas vertinimo kriterijų sąrašas, kurį iki birželio pabaigos pažadėjo parengti darbo grupė, sudaryta iš prof. Bonifaco Stundžios, prof. Daivos Aliūkaitės, dr. Solveigos Daugirdaitės.

**NUTARTA**. Priėmimą į Filologijos fakulteto doktorantūros studijas vykdyti 2020 m rugpjūčio mėn. 25‒26 dienomis J. Balkevičiaus auditorijoje. Pradžia ‒ 10 val.

dr. Birutė Gudelienė

Posėdžio pirmininkė prof. dr. Meilutė Ramonienė

Posėdžio sekretorė dr. Birutė Gudelienė